כוכב הקופים: השחר

כוכב הקופים: השחר (באנגלית: Dawn of the Planet of the Apes, בתרגום חופשי לעברית: שחר של כוכב הקופים) הוא סרט מדע בדיוני ופעולה אמריקאי בלייב אקשן מ-2014. הסרט בוים על ידי מאט ריבס; הופק על ידי פיטר צ'רנין, דילן קלארק, ריק ג'אפה ואמנדה סילבר; והתסריט שלו נכתב על ידי מארק בומבאק, ריק ג'אפה ואמנדה סילבר. הסרט מבוסס באופן רופף על דמויות מאת ריק ג'אפה ואמנדה סילבר שעובדו על פי רומן צרפתי בשם "כוכב הקופים" מ-1963 שנכתב על ידי פייר בול. הסרט מהווה המשך לקודם לו, "כוכב הקופים: המרד" מ-2011, ויחד עם קודמו הם מהווים חלק מהאתחול של חברת פוקס המאה ה-20 לסדרת סרטי כוכב הקופים. הסרט הכניס 73 מיליון דולר בסוף השבוע הראשון להקרנתו בארצות הברית. הסרט מתרחש כעשור לאחר אירועי הסרט הקודם. עשר שנים לאחר מגפת שפעת הסימיאן הקטלנית, בני האדם כמעט נכחדו, כאשר רק כ-1 מכל 500 חסינים גנטית. הציוויליזציה האנושית נהרסה לאחר קריסה חברתית בקרב בני אדם. הקופים, שכולם הוענקו באינטליגנציה גנטית משופרת על ידי הנגיף, מקימים מושבה באנדרטה הלאומית של מיור וודס ליד סן פרנסיסקו, בראשות סיזר, יחד עם סגניו מוריס, רוקט וקובה. קבוצת בני אדם, בראשות מלקולם, נכנסת ללא ידיעה לטריטוריה של הקופים בחיפוש אחר סכר הידרואלקטרי שיחזיר את הכוח לקהילה שלהם בסן פרנסיסקו. קארבר, חבר בקבוצתו של מלקולם, פוצע את אש, בנו הצעיר של רוקט, בעימות בלתי צפוי. מלקולם מצליח למנוע הסלמה נוספת, וסיזר מצווה על בני האדם לעזוב. בהנחיית קובה, סיזר מביא את צבאו לקהילה האנושית כהפגנת כוח. סיזר מודיע שבעוד שהקופים לא רוצים מלחמה, הם יילחמו כדי להגן על עצמם; הוא דורש מבני האדם להישאר בשטחם. מלקולם משכנע את דרייפוס, מנהיג הקהילה, לתת לו הזדמנות לקחת צוות קטן ליער עם המשימה להתפייס עם הקופים ולגשת לסכר. בסופו של דבר, סיזר מאפשר להם לעבוד על הגנרטור בתנאי שימסרו את הרובים שלהם. בזמן העבודה המשותפת, מלקולם, אשתו האחות אלי ובנו אלכסנדר מתחברים עם הקופים. שביתת הנשק השברירית מתפרקת לזמן קצר כאשר מתגלה שקרבר שמר על אקדח חבוי ובכך נשלח משם בכוח, אך האמון מוחזר כאשר אלי מצילה את קורנליה, אשתו החולה של סיזר. דרייפוס מחמש את הקהילה בתחמושת בנשקייה של פורט פוינט. קובה, ששונא בני אדם על כך שעינו אותו כנבדק מעבדה, מגלה את הנשקייה ומתעמת עם סיזר, מאשים אותו בכך שאכפת לו יותר מבני אדם מאשר לקופים. סיזר מכה את קובה בתגובה אך נמנע מלהרוג אותו. קובה הורג שני שומרים בנשקייה כדי לגנוב אקדח וחוזר הביתה. הוא הורג את קארבר בסתר לאחר שבני האדם מצליחים לתקן את הגנרטור. קובה משתמש בחגיגה שלהם כדי להצית בחשאי את מושבת הקופים. מבלי שנראה על ידי האחרים, הוא יורה ולכאורה הורג את סיזר, שנפל לתוך הסבך. קובה משתמש במותם לכאורה של סיזר והאש כדי להצדיק מלחמה עם בני האדם. הוא לוקח פיקוד,ומוביל את צבא הקופים לסן פרנסיסקו, שם הם שודדים את הנשקייה ומבצעים מתקפה בקנה מידה מלא על בני האדם. למרות שספגו אבדות כבדות, הקופים פורצים את הבניין וכולאים את בני האדם. קובה הורג את אש בגלל שסירב להרוג בני אדם לא חמושים ונועל את כל שאר הקופים הנאמנים לסיזר, כולל רוקט, מוריס ולוקה. משפחתו של מלקולם מוצאת את סיזר פצוע קשה והם לוקחים אותו לבית בו גדל בסן פרנסיסקו. לאחר שהתגנב חזרה ליישוב כדי למצוא ציוד רפואי, מלקולם נתקל בבנו הצעיר של קיסר. כשנודע לו ממלקולם שאביו עדיין בחיים. הוא מלווה את מלקולם לאביו סיזר. כאשר נודע לו שקובה הוא זה שירה בסיזר, מתפייס עם אביו. השלישייה חוזרת לקהילה ומשחררת את בני האדם והקופים הכלואים. לאחר שליווה את הקופים לתוך המגדל, מלקולם מוצא את דרייפוס, ומגלה שאנשיו יצרו קשר עם בסיס צבאי. מלקולם מחזיק את דרייפוס ואנשיו באיומי אקדח כדי לתת לקיסר מספיק זמן לקחת את הפיקוד מחדש על ידי עימות עם קובה בראש המגדל. בניסיון להרוג את כל הקופים, דרייפוס מפוצץ חומרי נפץ כדי לערער את יציבות הבניין, תוך שהוא מתאבד. סיזר מביס את קובה ומפיל אותו מראש המגדל אל מותו. מלקולם מזהיר את קיסר מפני הצבא האנושי המתקרב. מתוך אמונה שבני האדם לעולם לא יסלחו לקופים על התקפתם, סיזר מצווה על מלקולם להתפנות עם משפחתו לביטחון לפני תחילת הלחימה. לאחר מכן הוא פונה אל הקופים כשהם מתכוננים למלחמה הקרובה. אנדי סירקיס - סיזר, מנהיג הקופים. בעלה של קורנליה, אביו של ריבר, אחיו של רוקט ודודו של אש. יודע לדבר אנגלית, אך בהגייה איטית. טובי קבל - קובה, היועץ האכזרי של סיזר. קובה מתגלה בתור קוף אכזרי וחסר רחמים שנטר טינה לבני האנוש עוד בסרט הקודם ורוצה להרוג את כל בני האנוש כולם על מה שעשו לו. במהלך הסרט קובה מתנקש בחייו של סיזר ושורף את כפר הקופים ומאשים בכך את מלקום וחבורתו ששהו במקום ובכך למעשה מוציא את הקופים למלחמה נגד בני האדם, לאחר מכן רוצח את אש, בנו של רוקט, לאחר שמסרב להרוג בנאדם וכולא את מוריס ואת הקופים הנאמנים לסיזר. קובה מהווה את הנבל הראשי של הסרט. טרי נוטרי - רוקט, השני בפיקוד וחברו של סיזר. קארין קונובאל - מוריס, קוף מסוג אורנגאוטן והשלישי בפיקוד. חבר לשעבר במועצת הקופים, נחטף על ידי בני האדם. ג'ודי גריר - קורנליה, רעייתו של סיזר. ניק ת'ורסטון - ריבר, בנם של סיזר וקורנליה. אחיין כבוד של רוקט ובן-דודו של אש. דוק שואו - אש, בנו של רוקט. לי רוס - גריי ג'ייסון קלארק - מלקולם, מנהיג בני האדם אשר שרדו את נגיף "שפעת הקופים". מלקולם, יחד עם קבוצת ניצולים קטנה, מנסה ליצור קשר ידידותי עם הקופים. גארי אולדמן - דרייפוס, מנהיג קבוצת בני אדם אשר שרדו את נגיף "שפעת הקופים". בניגוד למלקולם, דרייפוס אינו מאמין בדרך של שלום ומעוניין להרוג את הקופים כנקמה על מות משפחתו כתוצאה מהתפתחות נגיף "שפעת הקופים". דרייפוס הוא אדם כוחני, קשה עורף וקשוח ביותר, ומשמש כנבל המשני של הסרט. קרי ראסל - אלי, אשתו השנייה של מלקולם ואמו החורגת של אלכסנדר אשר שרדה את נגיף "שפעת הקופים" ואחות. לשעבר במרכז לבקרת מחלות ומניעתן. קודי סמית-מקפי - אלכסנדר, בנו של מלקולם מנישואיו הראשונים אשר שרד את נגיף "שפעת הקופים". קירק אסוודו - קארבר, חבר בקבוצתו של מלקולם ששרד את נגיף "שפעת הקופים". ג'ון אייז - פוסטר, חבר בקבוצתו של מלקולם. אנריקה מרסיאנו - קמפ, חבר בקבוצתו של מלקולם. ג'וקו סימס - ורנר, בעל ברית של דרייפוס. קווין רנקין - מקווי, בעל ברית של דרייפוס. קייר או'דונל - פיני, שומר הנשקייה. לומברדו בויאר - טרי, שומר נוסף של הנשקייה. מוסטפא האריס - קצין צבאי אשר מגן על מחנה שורדי נגיף "שפעת הקופים". ג'יימס פרנקו בתפקיד אורח, לאחר שגילם בסרט הקודם את דמותו של ד"ר וויל רודמן, מופיע בווידאו ישן שסיזר רואה. פסקול הסרט הולחן על ידי מייקל ג'אקינו. רשימת השמעה לאחר צאת "כוכב הקופים: המרד" ב-2011 הגיב רופרט וויאט, הבמאי שלו, לגבי אפשרות לסרט המשך ואמר כי ”...אני יכול לחשוב על כל מיני סרטי המשך לסרט הזה, אבל זו רק ההתחלה”. בראיון נוסף, וויאט אמר גם כי ברצונו שסרט ההמשך הצפוי יתקיים כשמונה שנים לאחר הסרט הראשון כאשר ישנו דור חדש לגמרי של קופים. בהמשך גם התסריטאי והמפיק ריק ג'אפה דיבר על אפשרות לגבי סרט המשיך עתידי ורמז כי ”אני מקווה שאנחנו בונים במה לסרטים בעתיד, אנחנו מנסים לשתול הרבה זרעים להרבה דברים שאתה תראה. אני מדבר במונחים של הקופים השונים וכן הלאה...”, בפעם אחרת רמז ג'אפה כי גרסה של החללית מכוכב 1968 בשם איקרוס צפויה להיות חלק מסרט ההמשך. בנובמבר 2011 אישר אנדי סירקיס כי הוא חתם חוזה למשחק בסרט ההמשך. ב-15 במאי 2012 הוכרז כי סקוט ז'ברנס נשכר לשכתב את התסריט לסרט שנכתב על ידי ריק ג'אפה ואמנדה סילבר. ב-31 במאי 2012 הכריזו פוקס המאה ה-20 כי סרט ההמשך ייקרא "השחר כוכב הקופים" ("Dawn of the Planet of the Apes"; בישראל תורגם השם ל"כוכב הקופים: השחר") וכי הוא יצא לאקרנים ב-23 במאי 2014. ב-17 בספטמבר 2012 דווח כי וייאט שוקל לפרוש מעבודת בימוי הסרט מכיוון שתאריך היעד שהוכרז לצאת סרט ההמשך, מאי 2014, לא נותן לו מספיק זמן לעשות את הסרט כמו שצריך. ב-1 באוקטובר 2012 הוכרז כי מאט ריבס יחליף את וייאט בעבודת בימוי הסרט. ב-18 באוקטובר 2012 נשכר מארק בומבאק, תסריטאי "מת לחיות 4.0", לשכתב בשנית את תסריט הסרט. ב-20 ביוני 2013 נדחתה יציאת הסרט בארצות הברית ל-18 ביולי 2014, וב-10 בדצמבר 2013 הוקדמה יציאת הסרט בארצות הברית ל-11 ביולי 2014. צילומי הסרט החלו באפריל 2013, בקמפבל ריבר שבקולומביה הבריטית (קנדה). צילומים נוספים עשו באי ונקובר, זאת בשל היערות ומגוון הנופים הרחב. במאי 2013 עברו הצילומים לניו אורלינס שבארצות הברית, וביולי 2013 צולמו כמה סצנות בסיקס פלאגס שבניו אורלינס. ערך מורחב – כוכב הקופים: המלחמה ב-7 בינואר 2014 נודע כי סרט שלישי בסדרה צפוי יהיה לצאת בשלהי 2016, מאט ריבס צפוי לביים גם את הסרט השלישי, כשבנובמבר 2014 נודע שסרט ההמשך ייצא לאקרנים ב-29 ביולי 2016. בינואר 2015, פוקס המאה ה-20 הודיעה שתאריך השחרור של הסרט הוזז ל-14 ביולי 2017 ובמאי 2015 נודע שהסרט השלישי בסדרה וסרט ההמשך ייקרא "War of the Planet of the Apes". בספטמבר 2015 פורסם כי אל צוות השחקנים הצטרף וודי הארלסון לצד אנדי סירקיס וגבריאל צ'וואריה. צילומי הסרט החלו באוקטובר 2015. מדיה וקבצים בנושא כוכב הקופים: השחר בוויקישיתוף אתר האינטרנט הרשמי של כוכב הקופים: השחר "כוכב הקופים: השחר", במסד הנתונים הקולנועיים IMDb (באנגלית) "כוכב הקופים: השחר", באתר נטפליקס "כוכב הקופים: השחר", באתר AllMovie (באנגלית) "כוכב הקופים: השחר", באתר Rotten Tomatoes (באנגלית) "כוכב הקופים: השחר", באתר Box Office Mojo (באנגלית) "כוכב הקופים: השחר", באתר Metacritic (באנגלית) "כוכב הקופים: השחר", באתר דיסני+ סרטים (באנגלית) "כוכב הקופים: השחר", במסד הנתונים הקולנועיים KinoPoisk (ברוסית) ביקורות אורי קליין, "כוכב הקופים: השחר" הוא סרט הקיץ האולטימטיבי, באתר הארץ, 10 ביולי 2014 אורון שמיר, עכבר העיר, "כוכב הקופים: השחר": פספוס קטן, אפקט גדול, באתר הארץ, 10 ביולי 2014 רואי אמיתי, כוכב הקופים זה כאן, באתר nrg‏, 11 ביולי 2014 דורון פישלר‏, "כוכב הקופים: השחר" הוא סרט כל כך אקטואלי שזה מדכא, באתר וואלה, 11 ביולי 2014 ארז דבורה, "כוכב הקופים: השחר": והקופים בני אדם, באתר ynet, 11 ביולי 2014 כוכב הקופים: השחר, באתר Box Office Mojo; אוחזר ב-18 ביולי 2014 עכבר העיר, הצצה: הקופים עולים, האנושות בנסיגה, באתר הארץ, 1 ביולי 2014 איתמר זהר, הקופים השתלטו על טבלת שוברי הקופות, באתר הארץ, 14 ביולי 2014 Jack Giroux, ‏Interview: Director Rupert Wyatt on 'Rise of the Planet of the Apes' and The End of Cinema, באתר Film School Rejects, ‏15 באפריל 2011 Jen Yamato, ‏Rise of the Planet of the Apes Director Considers 'Full Metal Jacket with Apes' Sequel Idea, באתר Movie Line, ‏8 באוגוסט 2012 Germain Lussier, ‏Collider Visits The Set of RISE OF THE PLANET OF THE APES; Plus Video Blog, באתר Collider.com, ‏14 באפריל 2011 Scott Collura, ‏Visit the Planet of the Apes, באתר IGN, ‏14 באפריל 2011 Mike Jr. Fleming, ‏Andy Serkis Closes Big ‘Planet Of The Apes’ Deal; Should Fox Campaign For Oscar?‎, באתר Deadline.com, ‏3 בנובמבר 2011 'Contagion' Writer Tapped to Pen 'Rise of the Planet of the Apes' Sequel‎, באתר The Hollywood Reporter, ‏15 במאי 2012 Edward Davis, ‏'X-Men: First Class' & 'Rise Of The Planet Of The Apes' Sequels Set For Summer 2014; 'Independence Day 3D' Hits July 3, 2013‎, באתר indiewire.com, ‏31 במאי 2012 Mike Jr. Fleming, ‏Another Fox Shocker: Is Rupert Wyatt Exiting ‘Dawn Of The Planet Of The Apes?’‎, באתר Deadline.com' ‏17 בספטמבר 2012 Germain Lussier, ‏Matt Reeves Confirmed to Helm ‘Dawn of the Planet of the Apes’‎, באתר Film, ‏1 באוקטובר 2012 Borys Kit, ‏'Wolverine' Writer Tapped for 'Dawn of the Planet of the Apes' (Exclusive)‎, באתר The Hollywood Reporter, ‏18 באוקטובר 2012 'Independence Day' sequel gets release date as 'X-Men', 'Apes' switch - Movies News‎, באתר Digital Spy, ‏20 ביוני 2013 Dawn of the Planet of the Apes Moves Up One Week, באתר Coming Soon, ‏10 בדצמבר 2013 Fay Strang, ‏Magic behind the monkey: Andy Serkis sports motion caption suit on set of latest Planet Of The Apes… as Keri Russell makes her debut, באתר Daily Mail, ‏11 באפריל 2013 Campbell River gets ready for ape invasion, באתר יו-טיוב Jaquetta White, ‏Plans mulled for dormant Six Flags, באתר The Advocate, ‏14 ביולי 2013